padmaavat star deepika padukone talks on mental wellness in wcit 2018
ఆ సమయంలో అమ్మ అండగా నిలిచింది: దీపికా పదుకోన్
మానసిక కుంగుబాటు ఓ అంటువ్యాధిలా మారుతోందని బాలీవుడ్ నటి దీపికా పదుకొనే ఆవేదన వ్యక్తంచేసింది. హైదరాబాద్ వేదికగా జరుగుతున్న ప్రపంచ ఐటీ సదస్సులో మూడో రోజైన బుధవారం ఆమె పాల్గొంది.
TNN | Updated:
Feb 21, 2018, 11:32PM IST
తమను తాము ఒంటరిననే భావనను దరిచేరనీయకుండా ప్రతిఒక్కరూ చూసుకోవాలని బాలీవుడ్ నటి దీపికా పదుకోణ్ తెలిపింది. మానసిక కుంగుబాటు ప్రపంచ వ్యాప్తంగా ఓ అంటువ్యాధిలా మారుతోందని ఆమె ఆవేదన వ్యక్తంచేసింది. భాగ్యనగర వేదికగా జరుగుతున్న ప్రపంచ ఐటీ సదస్సులో మూడో రోజైన బుధవారం (ఫిబ్రవరి 21) దీపికా పదుకోన్ ప్రత్యేక ఆకర్షణగా నిలిచింది. సదస్సులో &lsquo;మానసిక దృఢత్వం&rsquo; అంశంపై ఆమె మాట్లాడింది. అనంతరం మానసిక ఆనందంపై పలువురు అడిగిన ప్రశ్నలకు సమాధానాలు చెప్పింది.
సామాజిక చైతన్యంతోనే కుంగుబాటుకు పరిష్కారం లభిస్తుందని దీపికా పేర్కొంది. నిత్యం మనతో కలిసి ఉండేవారు ఏం చెబుతున్నారో, ఏం చేస్తున్నారో గమనిస్తూ ఉండాలని సూచించింది. తమవాళ్లలో వస్తోన్న మార్పులేమిటో గమనిస్తూ.. చిరాకు, కుంగుబాటు లక్షణాలు గుర్తిస్తే వెంటనే అప్రమత్తమవాలని, వారికి అండగా నిలవాలని చెప్పింది.